Diari Oficial de la Generalitat Valenciana


Sumari del DOGV 3549, del 29-07-1999 (1999/6565)

Informació pública del projecte d'execució de les obres d'acabament de la vorera i il·luminació en la urbanització La Sardina.
------------------------------------------------------------------------------------------------------------------------------

### Dades del document

Número de DOGV
:   3549

Data del DOGV
:   29-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6565


Organisme emissor
:   Ajuntament de Tavernes de la Valldigna

Tipus de document
:   Anunci

Informació pública del projecte d'execució de les obres d'acabament de la vorera i il·luminació en la urbanització La Sardina. [1999/M6565]
  
La Regidoria Delegació d'Urbanisme, Obres i Activitats d'aquest ajuntament ha dictat, en data de 29 de juny de 1999, el decret que té com a part dispositiva literal la següent:
  
«Primer
  
Aprovar el projecte d'execució de les obres d'acabament de la vorera i il·luminació en la urbanització La Sardina, redactat per l'enginyer tècnic industrial senyor José Francisco Armengol Sala i promogut per la senyora María Brines Enguix, i que té un pressupost d'execució per contracta que ascendeix a la quantitat de 3.012.740 pessetes.
  
Segon
  
Sotmetre l'aprovació del dit projecte a l'observança, per part de la promotora d'aquest, de les següents condicions:
  
1. Garantia de l'execució de les obres descrites en el projecte esmentat: caldrà dipositar en la caixa d'aquest ajuntament, en qualssevol de les formes de constitució previstes en l'article 37.1 de la vigent Llei de Contractes de les Administracions Públiques (metàl·lic, valors, aval, etc.), una fiança per import de 3.012.740 pessetes, en garantia de l'esmentada execució. El termini per a la constitució d'aquesta fiança serà de 15 dies hàbils comptats a partir del següent dia al de la data de recepció de la notificació del present decret.
  
2. Inici de les indicades obres: l'execució material d'aquestes haurà d'iniciar-se en el termini de 20 dies hàbils comptats a partir del següent dia al de la data de recepció de la notificació del present decret. Durant aquest mateix termini, haurà de comunicar, per escrit, a aquest ajuntament les següents dades i circumstàncies:
  
a) Raó i domicili socials de l'empresa constructora que haja d'executar les obres.
  
b) Personalitat i titulació acadèmica del facultatiu o facultatius que hagen d'assumir la direcció tècnica de les obres.
  
c) Data en què haja de celebrar-se l'acte de comprovació de replanteig de les obres i subsegüent formalització de la corresponent acta.
  
3. Finalització de les referides obres: aquestes hauran d'estar concloses en el termini màxim d'un mes comptat a partir del següent dia al de la data de celebració de l'acte de comprovació del replanteig i autorització d'inici d'aquestes.
  
Durant aquest mateix termini, haurà d'oferir formalment, per escrit, a aquest ajuntament la cessió gratuïta de les dites obres, indicant, al mateix temps, la data en què, una vegada concloses aquelles, haja d'efectuar-se l'acte de recepció de tals obres i la subsegüent formalització de la corresponent acta.
  
4. Termini de garantia de les obres esmentades: serà d'un any comptat a partir del següent dia al de la data de celebració de l'acte de recepció per aquest ajuntament d'aquestes obres. Durant aquest termini i, en garantia de la correcta realització de les obres esmentades, quedarà dipositada en la caixa d'aquest ajuntament la fiança abans mencionada, si bé l'import quedarà reduït a la quantitat de 120.510 pessetes, equivalent al 4% del pressupost d'execució de les obres indicades.
  
5. Llicències o autoritzacions per a la realització de les obres i funcionament de les corresponents instal·lacions: seran de compte i càrrec de la promotora de les obres l'obtenció de les llicències o autoritzacions administratives necessàries per a l'execució d'aquelles o per a la posada en funcionament de les instal·lacions que comprenguen aquestes, així com la realització de les gestions oportunes i pagament de les taxes, drets d'escomesa o altres despeses inherents a l'alta d'aquestes instal·lacions.
  
Tercer
  
Designar a l'arquitecte municipal senyor Juan Tormo Flores supervisor de les obres definides en el mencionat projecte, encarregat de tutelar l'execució material d'aquestes, sense perjudici de les funcions i comeses pròpies de la direcció facultativa d'aquestes obres, i de verificar, si escau, la recepció de les obres en qüestió, una vegada finalitzades.
  
Quart
  
Publicar aquest decret en el Diari Oficial de la Generalitat Valenciana, per a general coneixement i efectes.
  
Cinqué
  
Comunicar el present decret a l'arquitecte municipal indicat, per al seu coneixement i als efectes assenyalats en l'apartat tercer anterior.
  
Sisé
  
Notificar el present decret a la senyora María Brines Enguix, amb expressió dels recursos administratiu i jurisdiccional que contra pot interposar contra aquest, per al seu coneixement i efectes».
  
Cosa que, en compliment del que disposa l'article 139.5 del Decret Autonòmic 201/1998, de 15 de desembre, pel qual s'aprova el Reglament de Planejament de la Comunitat Valenciana, en relació amb l'establit en l'article 34 de la Llei 6/1994, de 15 de novembre, de la Generalitat Valenciana, es fa pública per a general coneixement i efectes, i es fa saber sobre això que, de conformitat amb el que preceptua l'article 59.2, paràgraf segon, d'aquesta mateixa llei valenciana, la publicació del present edicte en el Diari Oficial de la Generalitat Valenciana porta aparellada l'executivitat immediata del projecte d'execució de què es tracta.
  
El decret precedentment transcrit, que posa fi a la via administrativa, podrà ser impugnat per les persones i entitats que pogueren tindre algún interés en aquest assumpte, mitjançant la interposició dels següents recursos:
  
a) Amb caràcter potestatiu, recurs de reposició davant el regidor delegat d'Urbanisme, Obres i Activitats d'aquest ajuntament, en el termini d'un mes comptat a partir del dia següent al de la publicació del present edicte en el Diari Oficial de la Generalitat Valenciana.
  
b) Directament, recurs contenciós administratiu davant la sala d'aquest mateix ordre jurisdiccional del Tribunal Superior de Justícia de la Comunitat Valenciana, en el termini de dos mesos comptats a partir del dia següent al de la publicació del present edicte en el Diari Oficial de la Generalitat Valenciana.
  
Això, sense perjudici que els interessats puguen interposar qualsevol altre recurs administratiu o jurisdiccional que estimen els pertoque.